b'\n_START_ARTICLE_\nNorges Fjellstyresamband\n_START_PARAGRAPH_\nNorges Fjellstyresamband (NFS) er en frivillig sammenslutning av fjellstyrer i Norge. Alle de 94 fjellstyrene har anledning til \xc3\xa5 v\xc3\xa6re medlemmer. NFS finansierer sin virksomhet ved kontingenter fra fjellstyrene og et lovfestet tilskudd fra \xc2\xabgrunneierfondet\xc2\xbb etter fjelloven \xc2\xa7\xc2\xa012._NEWLINE_NFS har som form\xc3\xa5l \xc3\xa5 v\xc3\xa6re fjellstyrenes interesseorganisasjon, og bindeledd mellom de enkelte fjellstyrer og mellom fjellstyrene og de ulike myndighetene. Organisasjonen skal verne om fjellstyrenes interesser ved \xc3\xa5 ta opp til behandling og s\xc3\xb8ke l\xc3\xb8st sp\xc3\xb8rsm\xc3\xa5l som har felles interesse for fjellstyrene. I tillegg forest\xc3\xa5r styret i NFS, eller de styret utpeker, de \xc3\xa5rlige l\xc3\xb8nns- og tarifforhandlinger p\xc3\xa5 vegne av de fjellstyrene som har organiserte ansatte._NEWLINE_NFS har fire ansatte og hovedkontor i Stortingsgaten 30 i Oslo.'